CELEX: 62019TN0053
Language: hu
Date: 2019-01-31 00:00:00
Title: T-53/19. sz. ügy: 2019. január 31-én benyújtott kereset – SBS Bilimsel Bio Çözümler Sanayi Ve Ticaret kontra EUIPO – Laboratorios Ern (apiheal)

18.3.2019   
            
            
               HU
            
            
               Az Európai Unió Hivatalos Lapja
            
            
               C 103/58
            
         
      2019. január 31-én benyújtott kereset – SBS Bilimsel Bio Çözümler Sanayi Ve Ticaret kontra EUIPO – Laboratorios Ern (apiheal)
      (T-53/19. sz. ügy)
      (2019/C 103/74)
      A keresetlevél nyelve: spanyol
      
         Felek
      
      
         Felperes: SBS Bilimsel Bio Çözümler Sanayi Ve Ticaret AŞ (Isztambul, Törökország) (képviselő: M. López Camba ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Laboratorios Ern, SA (Barcelona, Spanyolország)
      
         Az EUIPO előtti eljárás adatai
      
      
         A vitatott védjegy bejelentője: a felperes.
      
         A vitatott védjegy: apiheal európai uniós ábrás védjegy – 14 411 557. sz. védjegybejelentés.
      
         Az EUIPO előtti eljárás: felszólalási eljárás.
      
         A megtámadott határozat: az EUIPO negyedik fellebbezési tanácsának 2018. november 19-én hozott határozata (R 1725/2017-4. sz. ügy).
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot abban a részében, amely megtagadta a 30. és az 5. osztályba tartozó áruk lajstromozását (a megtámadott határozat rendelkező részének 1. és 3. pontja);
               
            
                  —
               
               
                  az EUIPO-t és a Laboratorios Ern, SA-t kötelezze a költségek viselésére.
               
            
         Jogalap
      
      
                  —
               
               
                  Az (EU) 2017/1001 rendelet 8. cikke (1) bekezdése b) pontjának és (5) bekezdésének megsértése.